ธนชัย ศักดิ์ชัยเจริญกุล

**ธนชัย ศักดิ์ชัยเจริญกุล**  (; เกิด 26 มิถุนายน พ.ศ. 2547) ปัจจุบันเป็นนักร้อง นักแสดงสังกัดจีเอ็มเอ็มทีวี (เมื่อวันที่ 15 กรกฏาคม 2568) ก่อนหน้านั้นคินเป็นนักร้องค่าย ไวท์ฟ๊อกซ์ จีเอ็มเอ็มแกรมมี่ เป็นนักแสดง นายแบบ และนักกีฬาไอซ์ฮอกกี้ทีมชาติไทยชุดใหญ่ โดยเริ่มมีชื่อเสียงจากการเป็นนักกีฬาไอซ์ฮอกกี้ทีมชาติไทย เคยได้รับรางวัลชนะเลิศการแข่งขันรายการ 2022 IIHF Ice Hockey U20 Asia and Oceania Championship เมื่อวันที่ 25-2 กรกฎาคม 2565 โดยตลอดการแข่งขันยิงประตูได้ทั้งหมด 9 ประตู  ธนชัยยังเคยได้รับรางวัลชนะเลิศการแข่งขันไอซ์ฮอกกี้ รายการ South East Asia Youth Cup 2019 รุ่นเยาวชนชายอายุไม่เกิน 15 ปี เมื่อวันที่ 9-13 กันยายน 2562 โดยยิงประตูได้ทั้งหมด 8 ประตู โดยชนะเลิศรายการนี้มาแล้ว 3 ปี ในปี พ.ศ. 2568 เขาเข้าร่วมการแข่งขันฮอกกี้น้ำแข็งชายในมหกรรมกีฬา ซีเกมส์ 2025 ที่กรุงเทพมหานคร

ธนชัย ศักดิ์ชัยเจริญกุล เคยได้รับรางวัลเยาวชนดีเด่นแห่งชาติ ในความสามารถด้านกีฬาที่สร้างชื่อเสียงให้แก่ประเทศเมื่อปี พ.ศ. 2561 และ พ.ศ. 2564 ทางชมรมสร้างสรรค์พัฒนาเด็กและเยาวชนแห่งประเทศไทย ได้พิจารณาคัดเลือก ให้ได้รับรางวัล THAILAND MASTER YOUTH 2020-2021 (ครั้งที่ 3) เยาวชนต้นแบบสาขากีฬาและนันทนาการ

ในด้านการแสดง ธนชัย เริ่มแสดงละครทีวีเรื่องแรก คือเรื่อง รักร้าย ออกฉายทางช่อง One31 โดยรับบทเป็น บรรเทา ช่วงวัยรุ่น  และในปี พ.ศ. 2567 ได้แสดงบทนำในเรื่อง เดือนพราง ซึ่งแต่งโดย Violet Rain ที่แต่งเรื่อง หอมกลิ่นความรัก โดยเดือนพรางมีกำหนดฉายตอนแรกเดือนกันยายน 2567 ทางช่อง One31 และ WeTV

## ประวัติ
ธนชัย ศึกษาระดับชั้นอนุบาลที่โรงเรียนเลิศหล้า เกษตรนวมินทร์ ต่อมาระดับประถมศึกษาปีที่ 1-5 ที่โรงเรียนเซนต์คาเบรียล ชั้นมัธยมที่โรงเรียนนานาชาติแองโกลสิงคโปร์ สุขุมวิท 64 จึงทำให้ธนชัยสามารถสือสารได้ 3 ภาษาคือ ภาษาไทย อังกฤษ และภาษาจีน ธนชัยจบการศึกษาระดับอุดมศึกษาที่ คณะเศรษฐศาสตร์ มหาวิทยาลัยเกษตรศาสตร์ รุ่น 81 ในเวลา 3 ปีครึ่ง ปัจจุบันเข้าศึกษาระดับปริญญาโทต่อ ที่ คณะเศรษฐศาสตร์ มหาวิทยาลัยเกษตรศาสตร์

## ผลงาน
ธนชัยเข้าร่วมกันแข่งขันรายการฮอกกี้น้ำแข็งแห่งเอเชีย รุ่นอายุไม่เกิน 20 ปี  "2022 IIHF Ice Hockey U20 Asia and Oceania Championship" ระหว่างวันที่ 25-2 กรกฎาคม 2565 ที่ประเทศไทย โดยในรอบชิงชนะเลิศ ประเทศไทยชนะสิงคโปร์ 4 ต่อ 3 โดยธนชัยทำได้ 3 ประตู คว้าแชมป์ให้กับประเทศไทย 

ธนชัยเข้าร่วมการแข่งขันฮอกกี้น้ำแข็งเยาวชนชิงชนะเลิศสโมสรแห่งเอเชีย รายการ "แบงคอกฟลาย ไอซ์ฮอกกี้ ทัวร์นาเม้น 2019" ระหว่างวันที่ 6-8 มิ.ย.2562 ที่เดอะริงค์ ไอซ์ อารีน่า เซนทรัลพระราม 9 ในรุ่นอายุไม่เกิน 16 ปี เล่นในนามทีม แคนสตาร์ เรนเจอร์ ยิงได้ 4 ประตู และในรุ่นประชาชนแข่งขันในนามทีมธันเดอร์ และยิงได้ 2 ประตู

### ผลการแข่งขัน
* ชนะเลิศการแข่งขันฮอกกี้น้ำแข็งเยาวชนชิงแชมป์อาเซียน รุ่นเยาวชนชายอายุไม่เกิน 15 ปี รายการ "Southeast Asian Youth Cup 2017" ระหว่างวันที่ 27-30 กันยายน 2560 ที่ประเทศมาเลเซีย 
* ชนะเลิศการแข่งขันฮอกกี้น้ำแข็งเยาวชนชิงแชมป์อาเซียน รุ่นเยาวชนชายอายุไม่เกิน 15 ปี รายการ "Southeast Asian Youth Cup 2018" ระหว่างวันที่ 3-7 กันยายน 2561 ที่ประเทศไทย 
* ชนะเลิศการแข่งขันฮอกกี้น้ำแข็งเยาวชนชิงแชมป์อาเซียน รุ่นเยาวชนชายอายุไม่เกิน 15 ปี รายการ "Southeast Asian Youth Cup 2019" ระหว่างวันที่ 9-13 กันยายน 2562 ที่ประเทศไทย
* ชนะเลิศการแข่งขัน Thailand Youth Ice Hockey Championship 2019 สังกัดทีม Canstar Rangers U15A ระหว่างวันที่ 27-30 กันยายน 2562 ที่ประเทศไทย
* ชนะเลิศการแข่งขัน Bangkok Fly Ice Hockey Tournament 2019 - U16 Adults Division รุ่นประชาชนทั่วไป สังกัดทีม Thunder
* รองชนะเลิศการแข่งขัน Bangkok Fly Ice Hockey Tournament 2019 - U16 Adults Division รุ่นเยาวชนชายอายุไม่เกิน 16 ปี สังกัดทีม Canstar Rangers U15B
* ชนะเลิศการแข่งขันฮอกกี้น้ำแข็งแห่งเอเชีย รุ่นอายุไม่เกิน 20 ปี รายการ "2022 IIHF Ice Hockey U20 Asia and Oceania Championship" ระหว่างวันที่ 25-2 กรกฎาคม 2565 ที่ประเทศไทย

### ผลงานเพลง
#### EP Albums

#### เพลงอื่น ๆ
* **ติดว้าวล้าวอ่ะ (WoW WoW WoW)** (ร้องร่วมกับ Wonderframe & อิงฟ้า) (พ.ศ. 2565)
* **Paper Plane** (ร้องร่วมกับ OG BOBBY) / โปรเจกต์ *HOTEL FOX* (พ.ศ. 2566)

### ผลงานการแสดง
#### ละครโทรทัศน์

* 4 เทพผู้พิทักษ์
* รักร้าย
* เดือนพราง 

## รางวัล

## อ้างอิง

## แหล่งข้อมูลอื่น
* https://www.iihf.com/en/events/2022/aom20/skaters/scoringleaders
* http://www.icehockeythailand.org/seayc2019/ 
* http://www.icehockeythailand.org/2019tyihc/ 
* 
* 
* 
* ธนชัย ศักดิ์ชัยเจริญกุล ที่ติกต๊อก
หมวดหมู่:นักกีฬาชาวไทย
หมวดหมู่:นักฮอกกี้น้ำแข็งชาวไทย
หมวดหมู่:นักร้องชายชาวไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:นักแสดงสังกัดจีเอ็มเอ็มทีวี